Mecynorhina (Mecynorhinella) torquata

Mecynorhina torquata er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En meget stor (50-85 millimeter) gullbasse, grønn med hvite tegninger. Hannen har et langt, flatt fremspring i pannen, dette er ikke kløvd i spissen. Framleggene (protibiae) har lange pigger hos hannene, bare noen korte tenner på yttersiden hos hunnene. I motsetning til den nærtbeslektede Mecynorhina ugandensis er denne arten forholdsvis konstant i fargen.

Levevis 
Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.

Utbredelse 
Arten er utbredt i Sentral-Afrika (Kongo, Kamerun, Uganda), vest til Sierra Leone.

Systematisk plassering 
Arten Mecynorhina (Mecynorhinella) ugandensis ble tidligere regnet som en underart av M. torquata, men nå vanligvis som en egen art.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini
 Slekten Mecynorhina Hope, 1837
 Underslekten Mecynorhinella Marais & Holm, 1992
 Mecynorhina (Mecynorhinella) torquata (Drury, 1782)
 Mecynorhina (Mecynorhinella) torquata immaculicollis (Kraatz, 1890)
 Mecynorhina (Mecynorhinella) torquata poggei (Kraatz, 1890)
 Mecynorhina (Mecynorhinella) torquata torquata (Drury, 1782)

Kilder 
 De Palma M. & Frantz S. 2010. Taxonomic Revision of Megalorhina Westwood and subgeneric classification of Mecynorhina Hope. Natura Edizione Scientifique :1-80, 16 plansjer. 
 Nettsider om Mecynorhina spp.:  og

Eksterne lenker 
 
 Mecynorhina på Encyclopedia of life

Gullbasser
Biller formelt beskrevet i 1782
Den demokratiske republikken Kongos insekter
Ugandas insekter
Kameruns insekter
Sierra Leones insekter
Tanzanias insekter
Den sentralafrikanske republikks insekter
Gabons insekter
Ghanas insekter
Elfenbeinskystens insekter
Republikken Kongos insekter